Na osnovu člana 2. tačke 3. pod a. Zakona o Centralnoj banci Bosne i Hercegovine (“Službeni glasnik BiH”, 1/97, 29/02, 13/03, 14/03, 9/05, 76/06 i 32/07) i člana 52. Pravilnika Centralne banke Bosne i Hercegovine, UV broj: 120/05 od 29. juna 2005. godine, 100-UV broj: 66/10 od 29. aprila 2010. godine i 100-UV broj: 130/11 od 30. marta 2011. godine, Upravno vijeće Centralne banke Bosne i Hercegovine na 11. sjednici od 22. decembra 2011. godine donijelo je

ODLUKU

o utvrđivanju kursne liste Centralne banke Bosne i Hercegovine

1. Ovom odlukom Centralna banka Bosne i Hercegovine (u daljem tekstu: Centralna banka) utvrđuje kursnu listu Centralne banke Bosne i Hercegovine (u daljem tekstu: kursna lista).

2. Na kursnoj listi se iskazuju najznačajnije svjetske valute, valute država čije banke vrše zamjenu konvertibilnih maraka (u daljem tekstu: KM) i vrijednost specijalnih prava vučenja (SDR – special drawing rights), kako slijedi:

# Država Naziv valute Oznaka valute Šifra

EMU EUR EUR 978

Australija Australski dolar AUD 036

Kanada Kanadski dolar CAD 124

Hrvatska Hrvatska kuna HRK 191

Češka R Češka kruna CZK 203

Danska Danska kruna DKK 208

Mađarska Mađarska forinta HUF 348

Japan Japanski jen JPY 392

Litvanija Litvanijska lita LTL 440

Norveška Norveška kruna NOK 578

Švedska Švedska kruna SEK 752

Švicarska Švicarski franak CHF 756

Turska Turska lira TRY 949

V. Britanija Britanska funta GBP 826

SAD Američki dolar USD 840

Rusija Ruska rublja RUB 643

Srbija Srbijanski dinar RSD 941

3. Pored valuta utvrđenih u tački 2. ove odluke, po odobrenju guvernera Centralne banke, na kursnu listu se mogu uključiti i druge valute.

4. Kao osnov za utvrđivanje odnosa stranih valuta prema KM, u obliku srednjeg kursa, koriste se srednje vrijednosti valuta utvrđene i iskazane na kursnoj listi Evropske centralne banke, dok se za valute koje se ne nalaze na kursnoj listi Evropske centralne banke, utvrđivanje odnosa tih valuta prema KM vrši na osnovu zvaničnog kursa tih valuta prema KM ili EUR utvrđenog od strane centralne banke države o čijoj se valuti radi.

5. Kursna lista se izrađuje dnevno, označava se rednim brojem, nosi datum početka primjene i primjenjuje se do izdavanja nove kursne liste. Kursna lista se objavljuje na internet stranici Centralne banke.

6. Odnosi valuta na kursnoj listi se iskazuju u KM, zaokruženjem na šest cifara iza decimalnog zareza.

7. Kursevi se utvrđuju i iskazuju kao kupovni, srednji i prodajni. Kupovni kursevi svih valuta, izuzev eura, se utvrđuju odbijanjem 2,5 promila od vrijednosti srednjeg kursa valute dok se prodajni kursevi utvrđuju dodavanjem 2,5 promila na vrijednost srednjeg kursa valute.

8. Ova odluka stupa na snagu 1. januara 2012. godine.

9. Ova odluka će se objaviti u “Službenom glasniku BiH”, “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

**100-UV broj: 235/11 Predsjedavajući**

**22. decembar 2011. godine Upravnog vijeća Centralne banke**

**S a r a j e v o Bosne i Hercegovine**

**GUVERNER**

**dr. Kemal Kozarić**